CELEX: 32013R0055
Language: sl
Date: 2012-12-17 00:00:00
Title: Uredba Sveta (EU) št. 55/2013 z dne 17. decembra 2012 o razširitvi področja uporabe Uredbe (EU) št. 1214/2011 Evropskega parlamenta in Sveta o profesionalnem čezmejnem prevozu eurogotovine po cesti med državami članicami v euroobmočju

24.1.2013   
            
            
               SL
            
            
               Uradni list Evropske unije
            
            
               L 21/1
            
         
      UREDBA SVETA (EU) št. 55/2013
   z dne 17. decembra 2012
   o razširitvi področja uporabe Uredbe (EU) št. 1214/2011 Evropskega parlamenta in Sveta o profesionalnem čezmejnem prevozu eurogotovine po cesti med državami članicami v euroobmočju
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 352 Pogodbe,
   ob upoštevanju predloga Evropske komisije,
   ob upoštevanju soglasja Evropskega parlamenta,
   po posredovanju osnutka zakonodajnega akta nacionalnim parlamentom,
   ob upoštevanju mnenja Evropske centralne banke (1),
   v skladu s posebnim zakonodajnim postopkom,
   ob upoštevanju naslednjega:
   
               (1)
            
            
               Cilj Uredbe (EU) št. 1214/2011 Evropskega parlamenta in Sveta (2) je olajšati čezmejni prevoz eurogotovine po cesti med državami članicami. Vendar se navedena uredba uporablja le na ozemlju držav članic, ki so uvedle euro kot svojo enotno valuto.
            
         
               (2)
            
            
               Eurogotovino je treba prepeljati iz obstoječih držav članic euroobmočja v državo, ki se pripravlja na prevzem eura, ker se ponavadi euro bankovci, ki so potrebni za prevzem eura, vzamejo iz obstoječih zalog teh bankovcev na euroobmočju in ker se euro kovanci v celoti ali delno kujejo v tujini.
            
         
               (3)
            
            
               Zato bi se morala Uredba (EU) št. 1214/2011 uporabljati v državah članicah, ki se pripravljajo na uvedbo eura. Navedena uredba bi se morala začeti uporabljati z dnem odločitve Sveta o odpravi odstopanja teh držav članic zaradi prevzema eura.
            
         
               (4)
            
            
               Ker cilja te uredbe, torej olajšati profesionalni čezmejni prevoz eurogotovine po cesti med državami članicami v euroobmočju in državami članicami, ki bodo v bližnji prihodnosti uvedle euro, države članice ne morejo zadovoljivo doseči zaradi zelo podrobnih in različnih nacionalnih regulativnih ureditev na tem področju, in ker je ta cilj zaradi obsega in učinkov ukrepa lažje doseči na ravni Unije, lahko Unija sprejme ukrepe v skladu z načelom subsidiarnosti iz člena 5 Pogodbe o Evropski uniji. V skladu z načelom sorazmernosti iz navedenega člena ta uredba ne prekoračuje okvirov, ki so potrebni za doseganje navedenih ciljev –
            
         SPREJEL NASLEDNJO UREDBO:
   Člen 1
   Uredba (EU) št. 1214/2011 Evropskega parlamenta in Sveta se na ozemlju države članice, ki še ni uvedla eura, začne uporabljati z dnem odločitve Sveta o odpravi odstopanja teh držav članic zaradi prevzema eura, sprejete v skladu s členom 140(2) Pogodbe.
   Člen 2
   Ta uredba začne veljati dvanajst mesecev po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. decembra 2012
      
         
            Za Svet
         
         
            Predsednik
         
         S. ALETRARIS
         
      
   
   
      (1)  Mnenje z dne 5. oktobra 2010 (UL C 278, 15.10.2010, str. 1).
   
      (2)  UL L 316, 29.11.2011, str. 1.